钦定古今图书集成/理学汇编/学行典/第084卷 > 朱子大全集 > 《答陈正己》
## 钦定古今图书集成/理学汇编/学行典/第084卷 > 朱子大全集 > 《答陈正己》

“示喻，缕缕，皆圣贤大业”，熹何足以知之？然亦未得一
观，即为朋友传玩，遂失所在。今不复能尽记，但觉所
论不免将内外本末作两段事，而其轻重缓急又有
颠倒舛逆之病。究观底里，恐只是后世一种智力功
名之心。虽强以圣贤经世之说文之，而规模气象与
其所谓存神过化、上下同流者大不侔矣。若戊子年
闲所见，果与圣贤不异，即其所发，不应如此。以故鄙
意于此，尢有不能无疑者，未得面论，徒增耿耿耳。